CELEX: 32021R1177
Language: bg
Date: 2021-07-16 00:00:00
Title: Регламент за изпълнение (ЕС) 2021/1177 на Комисията от 16 юли 2021 година за изменение на Регламент за изпълнение (ЕС) 2015/408 по отношение на заличаването на пропоксикарбазон от списъка на активните вещества, считани за кандидати за замяна (текст от значение за ЕИП)

19.7.2021   
               
               
                  BG
               
               
                  Официален вестник на Европейския съюз
               
               
                  L 256/60
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1177 НА КОМИСИЯТА
         от 16 юли 2021 година
         за изменение на Регламент за изпълнение (ЕС) 2015/408 по отношение на заличаването на пропоксикарбазон от списъка на активните вещества, считани за кандидати за замяна
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 78, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2015/408 на Комисията (2) е установен списък на активните вещества, които изпълняват критериите, посочени в точка 4 от приложение II към Регламент (ЕО) № 1107/2009, за да бъдат считани за кандидати за замяна. Пропоксикарбазонът беше включен в посочения списък, тъй като се считаше, че изпълнява два от трите критерия, за да бъде считан за устойчиво, биоакумулиращо и токсично вещество (PBT) в съответствие с точка 4, второ тире от приложение II към Регламент (ЕО) № 1107/2009.
                  
               
                     (2)
                  
                  
                     С Регламент за изпълнение (ЕС) 2017/1115 на Комисията (3) беше подновено одобрението на пропоксикарбазон като активно вещество, но не като кандидат за замяна. Действително, новата оценка не потвърждава устойчивостта на веществото, което означава, че то вече не изпълнява два от критериите, за да бъде считано за PBT вещество. Поради това то бе включено в част Б от приложението към Регламент за изпълнение (ЕС) № 540/2011 на Комисията (4).
                  
               
                     (3)
                  
                  
                     Тъй като пропоксикарбазонът вече не се счита за кандидат за замяна, за да се избегне объркване, той следва също така да бъде заличен от приложението към Регламент за изпълнение (ЕС) 2015/408, в което се съдържа списък на активните вещества, считани за кандидати за замяна.
                  
               
                     (4)
                  
                  
                     Поради това Регламент за изпълнение (ЕС) 2015/408 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) 2015/408 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) 2015/408 на Комисията от 11 март 2015 г. за прилагането на член 80, параграф 7 от Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за установяване на списък на кандидати за замяна (ОВ L 67, 12.3.2015 г., стр. 18).
         
            (3)  Регламент за изпълнение (ЕС) 2017/1115 на Комисията от 22 юни 2017 г. за подновяване на одобрението на активното вещество пропоксикарбазон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 162, 23.6.2017 г., стр. 38).
         
            (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
      
         
            ПРИЛОЖЕНИЕ
            В приложението към Регламент за изпълнение (ЕС) 2015/408 на Комисията вписването за пропоксикарбазон се заличава.